S-299/2018

Mál þetta, sem dómtekið var 19. júní 2018, var höfðað með ákæru lögreglustjórans á höfuðborgarsvæðinu, dags. 22. maí, á hendur:

„A-kk-þgf Þ-kk-þgf H-kk-þgf, kt. 000000-0000, [...],

Reykjavík,

Fyrir eftirtalin hegningar- og sérrefsilagabrot framin í Reykjavík á árinu 2017, nema annað sé tekið fram:

I.

Fyrir þjófnað, með því að hafa:

1. Miðvikudaginn 14. september 2016, í Laugardalslaug við Sundlaugaveg 30, farið inn í útiklefa sundlaugarinnar og stolið úr skápi sundlaugargests seðlaveski sem innihélt peningaseðla, kortaveski er innihélt tvö greiðslukort, farsíma að óþekktu verðmæti og lyklakippu með nokkrum lyklum.

(Mál nr. 007-2016-54290)

2. Sunnudaginn 27. nóvember 2016, í líkamsræktarstöð World Class við Kringluna 1, stolið seðlaveski er innihélt reiðufé um kr. 500 og í kjölfar þess hent veskinu sem fannst eftir að ákærði vísaði á það.

(Mál nr. 007-2016-69928)

3. Miðvikudaginn 5. apríl, í húsnæði Fjölbrautarskóla Suðurlands við Tryggvagötu 25 á Selfossi, stolið tveimur 66° norður úlpum að óþekktu verðmæti.

(Mál nr. 007-2017-17513)

4. Miðvikudaginn 5. apríl, í vínbúð ÁTVR við Vallholt 19 á Selfossi, stolið flösku af áfengi að verðmæti kr. 4.198.

(Mál nr. 318-2017-3889)

5. Þriðjudaginn 18. apríl, í vínbúð ÁTVR við Vallholt 19 á Selfossi, stolið flösku af áfengi að verðmæti kr. 3.759.

(Mál nr. 318-2017-3891)

6. Laugardaginn 3. júní, í vínbúð ÁTVR við Stekkjarbakka 6, stolið flösku af áfengi að verðmæti kr. 3.899.

(Mál nr. 007-2017-35512)

7. Sunnudaginn 4. júní í Vodafonehöllinni við Hlíðarenda 6, farið inn í búningsklefa og stolið þaðan úlpu, jakka, tveimur farsímum, allt að óþekktu verðmæti, og veski sem innihélt um kr. 5.000 í reiðufé, eftir afskipti lögreglu komust úlpan, farsímarnir og kr. 1.000 til skila en skjárinn á öðrum farsímanum var mikið skemmdur.

(Mál nr. 007-2017-31426)

8. Fimmtudaginn 31. ágúst í Framheimilinu við Safamýri 26, farið inn í búningsklefa og stolið þaðan þremur peningaveskjum er innihéldu ýmis greiðslukort og kr. 10.000 í reiðufé, tvö veskjanna voru samtals að áætluðu verðmæti kr. 80.000 en það þriðja að óþekktu verðmæti, eitt þeirra fannst tómt við leit tjónþola í nágrenni húsnæðisins.

(Mál nr. 007-2017-51412)

9. Miðvikudaginn 6. september í Framheimilinu við Safamýri 26, farið inn í búningsklefa og gert tilraun til að stela tveimur peningaveskjum en notendur húsnæðisins höfðu afskipti af ákærða inn í búningsklefanum og framvísaði hann þá peningaveskjunum til þeirra.

(Mál nr. 007-2017-52718)

10. Sunnudaginn 10. september, í Laugardalslaug við Sundlaugaveg 30, farið inn í útiklefa sundlaugarinnar og stolið úr skápi sundlaugargests heyrnartólum að áætluðu verðmæti kr. 40.000.

(Mál nr. 007-2017-54016)

11. Fimmtudaginn 11. janúar 2018, í vínbúð ÁTVR í Kringlunni 4-12, farið í vínbúðina í tvígang og stolið fyrst flösku af áfengi að verðmæti kr. 3.799 og um klukkustund síðar stolið flösku af áfengi að verðmæti kr. 3.999, samtals að verðmæti kr. 7.798.

(Mál nr. 007-2018-2220)

Teljast brot þessi varða við 1. mgr. 244. gr. almennra hegningarlaga nr. 19/1940 og að auki við 20. gr. sömu laga er varðar ákærulið 9.

II.

Fyrir nytjastuld og þjófnað, með því að hafa, laugardaginn 26. ágúst á bensínstöð Olís við Sundagarða, farið inn í starfsmannaaðstöðu og stolið bíllyklum að bifreiðinni [...] og í kjölfar þess tekið bifreiðina á bifreiðastæði við stöðina og ekið henni heimildarlaust austur Sæbraut, uns bifreiðin fannst yfirgefin á bifreiðastæði við vínbúð ÁTVR við Stekkjarbakka 6 sama dag, þegar bifreiðin fannst þá var framstuðari hennar brotinn, stór rispa var á hægri hlið bifreiðarinnar og felga hægra megin var ónýt.

(Mál nr. 007-2017-50181)

Teljast brot þessi varða við 1. mgr. 244. gr. og 1. mgr. 259. gr. almennra hegningarlaga nr. 19/1940.

III.

Fyrir fjársvik og þjófnað, með því að hafa:

1. Á tímabilinu frá miðvikudeginum 6. september til þriðjudagsins 12. september, framið eftirtalin brot á Selfossi:

a. Miðvikudaginn 6. september, í húsnæði Fjölbrautarskóla Suðurlands við Tryggvagötu 25 stolið tveimur úlpum, þar af annarri að verðmæti kr. 79.000, sem í voru debetkort.

b. Aðfaranótt laugardagsins 9. september á veitingastaðnum Frón við Eyrarveg 35, blekkt starfsfólk þar með því að framvísa hinu stolna debetkorti úr lið a. til að greiða í þremur færslum fyrir áfenga drykki, samtals greiðslur að fjárhæð kr. 8.300 og þannig látið skuldfæra andvirði varanna heimildarlaust á reikning tjónþola.

c. Þriðjudaginn 12. september, í húsnæði Fjölbrautarskóla Suðurlands við Tryggvagötu 25 stolið úlpu að verðmæti kr. 72.500 og samtals kr. 15.500 í reiðufé úr yfirhöfnum í fatahengi skólans.

(Mál nr. 318-2017-10603)

Teljast brot í lið 1. a. og c. varða við 1. mgr. 244. gr. almennra hegningarlaga nr. 19/1940 og brot í lið 1. b. varðar við 248. gr. sömu laga.

2. Þriðjudaginn 12. september, í Valsheimilinu við Hlíðarenda 6, farið inn í búningsklefa hússins og stolið þaðan jakka að verðmæti kr. 50.000 sem í voru húslyklar og lyklar að bifreiðinni RY-L04, í kjölfar þess farið í bifreiðina RY-L04 á bifreiðastæði við húsnæðið og stolið peningaveski sem innihélt greiðslukort og bensínkort N1. Í kjölfar þess blekkt starfsfólk á eftirfarandi stöðum sama kvöld með því að framvísa hinu stolnu bensínkorti N1 og debetkorti til að greiða fyrir neðangreindar vörur og þjónustu samtals að verðmæti kr. 19.870 og þannig látið skuldfæra andvirði þeirra heimildarlaust á reikning tjónþola:

a. Bensínstöð N1 við Hringbraut 12, framvísað hinu stolna bensínkorti N1 til að greiða fyrir karton af sígarettum að verðmæti kr. 13.000.

b. Í leigubifreið Hreyfils-Bæjarleiðir, svikið út akstur að verðmæti kr. 3.500 með framvísun á hinu stolna debetkorti frá Hringbraut að Bíldshöfða.

c. Bensínstöð N1 við Ártúnshöfða, framvísað hinu stolna debetkorti til að greiða fyrir vörur að verðmæti kr. 3.370.

(Mál nr. 007-2017-54570)

Teljast brot þessi varða við 1. mgr. 244. gr. og 248. gr. almennra hegningarlaga nr. 19/1940.

3. Mánudaginn 18. september, í íþróttahúsi Verzlunarskóla Íslands við Ofanleiti 1, farið inn í búningsklefa hússins og stolið þaðan þremur peningaveskjum, eitt þeirra innihélt debetkort, ökuskírteini, ýmis meðlimakort og kr. 5.000 í reiðufé, í kjölfar þess farið í vínbúð ÁTVR í Kringlunni 4-12 og blekkt starfsfólk þar með því að framvísa hinu stolna debetkorti til að greiða fyrir flösku af áfengi að verðmæti kr. 3.899 og þannig látið skuldfæra andvirði vörunnar á reikning tjónþola.

(Mál nr. 007-2017-55856)

Teljast brot þessi varða við 1. mgr. 244. gr. og 248. gr. almennra hegningarlaga nr. 19/1940.

IV.

Fyrir fíkniefnalagabrot og brot á lögreglusamþykkt, með því að hafa,:

1. Fimmtudaginn 24. nóvember 2016, á lögreglustöðinni við Hverfisgötu 113, haft í vörslum sínum 0,23 af kókaíni sem fannst við leit lögreglu eftir handtöku ákærða utandyra við Vitastíg 15.

(Mál nr. 007-2016-69431)

2. Þriðjudaginn 13. febrúar 2018, á lögreglustöðinni við Hverfisgötu 113, haft í vörslum sínum 0,34 g af maríjúana, sem fannst við leit lögreglu eftir handtöku ákærða utandyra við Lækjargötu 2 í Reykjavík.

(Mál nr. 007-2018-9394)

3. Fimmtudaginn 15. mars 2018, utandyra við Suðurver við Stigahlíð, verið með ofbeldistilburði og óspektir á almannafæri með því að hafa slegið til og sparkað í vegfaranda, jafnframt fyrir að haft í vörslum sínum 3,31 g af kókaíni og 3,65 g af maríjúana.

(Mál nr. 007-2018-16694)

Teljast brot þessi varða við 2. gr., sbr. 5. og 6. gr., laga um ávana- og fíkniefni nr. 65/1974, sbr. lög nr. 13/1985 og lög nr. 68/2001, og 2. gr., sbr. 1. mgr. 14. gr., reglugerðar um ávana- og fíkniefni og önnur eftirlitsskyld efni nr. 233/2001, sbr. reglugerð nr. 848/2002 og auglýsingu nr. 232/2001 og er varðar ákærulið 3. að auki við 3. gr., sbr. 30. gr. lögreglusamþykktar fyrir Reykjavíkurborg nr. 1097/2008, sbr. 1. gr., a -lið 1. mgr. 3. gr. og 1. mgr. 6. gr. laga um lögreglusamþykktir nr. 36/1988.

Þess er krafist að ákærði verði dæmdur til refsingar og til greiðslu alls sakarkostnaðar. Þá er krafist upptöku á samtals 3,54 g af kókaíni og 3,99 g af maríjúana, samkvæmt 6. mgr. 5. gr. laga nr. 65/1974 og 2. mgr. 14. gr. reglugerðar nr. 233/2001.

Einkaréttarkröfur:

1. Vegna ákæruliðar I.4. gerir E-kvk-nf S-kvk-nf hdl., fyrir hönd Áfengis- og tóbaksverslun ríkisins (ÁTVR), kt. 410169-4369, kröfu að ákærði verði dæmdur til greiðslu skaðabóta að fjárhæð kr. 4.198 auk vaxta samkvæmt 8. gr. laga nr. 38/2001 af þeirri fjárhæð frá 5. apríl 2017 til 26. maí 2017. Eftir það er krafist dráttarvaxta samkvæmt 1. mgr. 6. gr. sbr. 9. gr. laganna til greiðsludags. Að auki er krafist lögmannskostnaðar að mati dómsins eða samkvæmt málskostnaðarreikningi, sem áskilinn er réttur til að leggja fram síðar.

2. Vegna ákæruliðar I.5. gerir E-kvk-nf S-kvk-nf hdl., fyrir hönd Áfengis- og tóbaksverslun ríkisins (ÁTVR), kt. 410169-4369, kröfu að ákærði verði dæmdur til greiðslu skaðabóta að fjárhæð kr. 3.759 auk vaxta samkvæmt 8. gr. laga nr. 38/2001 af þeirri fjárhæð frá 18. apríl 2017 til 26. maí 2017. Eftir það er krafist dráttarvaxta samkvæmt 1. mgr. 6. gr. sbr. 9. gr. laganna til greiðsludags. Að auki er krafist lögmannskostnaðar að mati dómsins eða samkvæmt málskostnaðarreikningi, sem áskilinn er réttur til að leggja fram síðar.

3. Vegna ákæruliðar I.6. gerir E-kvk-nf S-kvk-nf hdl., fyrir hönd Áfengis- og tóbaksverslun ríkisins (ÁTVR), kt. 410169-4369, kröfu að ákærði verði dæmdur til greiðslu skaðabóta að fjárhæð kr. 3.899 auk vaxta samkvæmt 8. gr. laga nr. 38/2001 af þeirri fjárhæð frá 3. júní 2017 til 9. júlí 2017. Eftir það er krafist dráttarvaxta samkvæmt 1. mgr. 6. gr. sbr. 9. gr. laganna til greiðsludags. Að auki er krafist lögmannskostnaðar að mati dómsins eða samkvæmt málskostnaðarreikningi, sem áskilinn er réttur til að leggja fram síðar.

4. Vegna ákæruliðar I.11. gerir E-kvk-nf S-kvk-nf hdl., fyrir hönd Áfengis- og tóbaksverslun ríkisins (ÁTVR), kt. 410169-4369, kröfu að ákærði verði dæmdur til greiðslu skaðabóta að fjárhæð kr. 3.799 auk vaxta samkvæmt 8. gr. laga nr. 38/2001 af þeirri fjárhæð frá 11. janúar 2018 til 1. mars 2018. Eftir það er krafist dráttarvaxta samkvæmt 1. mgr. 6. gr. sbr. 9. gr. laganna til greiðsludags. Að auki er krafist lögmannskostnaðar að mati dómsins eða samkvæmt málskostnaðarreikningi, sem áskilinn er réttur til að leggja fram síðar.

5. Vegna ákæruliðar III.1. c. gerir Á-kvk-nf L-kvk-nf S-kvk-nf, kt. 060172-3909, f.h. ólögráða dóttur sinnar G-kvk-ef Á-kvk-ef W-kvk-ef, kt. 261201-3050, kröfu um að ákærði verði dæmdur til skaðabóta að fjárhæð kr. 72.500, þá er krafist vaxta samkvæmt 4. og 8. gr. vaxtalaga nr. 38/2001 frá tjónsdegi auk dráttarvaxta skv. 6. og 9. gr. sömu laga frá þeim degi er mánuður er liðinn frá birtingu bótakröfu.“

Verjandi ákærða krefst vægustu refsingar er lög leyfa og hæfilegrar þóknunar sér til handa.

Við þingfestingu málsins féll sækjandi frá lið b 1. tl. III. kafla ákæru.

Farið var með mál þetta samkvæmt 164. gr. laga um meðferð sakamála og var það tekið til dóms án frekari sönnunarfærslu er sækjanda og verjanda ákærða hafði verið gefinn kostur á að tjá sig um lagaatriði og ákvörðun viðurlaga.

Ákærði hefur skýlaust játað brot sín. Sannað er með játningu ákærða og öðrum gögnum málsins að ákærði er sekur um þá háttsemi sem honum er gefin að sök og eru brot hans rétt heimfærð til refsiákvæða í ákæru.

Ákærði hefur eftir að hann náði 18 ára aldri þrisvar sinnum gengist undir lögreglustjórasátt fyrir umferðarlagabrot og brot á lögum um ávana- og fíkniefni. Þá hefur hann þrisvar sinnum verið dæmdur til fangelsisvistar fyrir auðgunarbrot og brot á lögum um ávana- og fíkniefni en í öll skiptin fullnustu refsingarinnar frestað skilorðsbundið. Síðasta dóminn hlaut ákærði á árinu 2015 og var 6 mánaða fangelsisrefsing hans skilorðsbundin í þrjú ár. Með brotum sínum nú hefur ákærði rofið skilorð þess dóms og ber að taka hann upp og dæma ákærða refsingu í einu lagi, sbr. 60. gr. almennra hegningarlaga og 77. gr. laganna. Fyrrgreindir skilorðsdómar hafa ekki ítrekunaráhrif sbr. 61. gr. almennra hegningarlaga.

Við ákvörðun refsingar er litið til skýlausrar játningar ákærða hér fyrir dómi og á rannsóknarstigi. Þá samþykkti ákærði bótakröfur í málinu. Ákærði var samvinnufús á rannsóknarstigi og vísaði lögreglu m.a. á þýfi. Vísast í þessu sambandi til 5., 8. og 9. tl. 1. mgr. 70. gr. almennra hegningarlaga.

Ákærði hefur verið sakfelldur fyrir fjölda auðgunarbrota. Heildarverðmæti þýfis var ekki mikið en það komst aðeins að litlu leyti til skila. Þá var magn fíkniefna sem hann hafði í vörslum sínum ekki verulegt. Brot ákærða tengjast fíkniefnaneyslu hans og voru til að fjármagna hana. Ákærði hefur sýnt viðleitni við vinna bug á fíkn sinni en án árangurs. Í dag er hann sjálfræðissviptur og kveðst sinna göngudeildarmeðferð á Kleppspítala. Ekki er sýnt fram á skilyrði til að líta til 74. eða 75. gr. almennra hegningarlaga við ákvörðun refsingar.

Samkvæmt framansögðu þykir hæfileg refsing ákærða ákveðin fangelsi í 12 mánuði. Með vísan til ákvæða í ákæru eru gerð upptæk 3,54 g af kókaíni og 3,99 g af maríjúana.

Ákærði samþykkti einkaréttarkröfur í málinu og eru kröfur samkvæmt 1.-4. tl. teknar til greina að samanlagðri fjárhæð eins og nánar greinir í dómsorði. Hvað varðar einkaréttarkröfu samkvæmt 5. tl. er ekki fallist á kröfu ákærða um lækkun þrátt fyrir að ekki hafi verið um spánýja flík að ræða enda var flíkin samkvæmt framlagðri kvittun keypt fyrr á árinu. Verður hún tekin til greina eins og nánar greinir í dómsorði.

Með vísan til 1. mgr. 235. gr. laga um meðferð sakamála nr. 88/2008, ber að dæma ákærða til að greiða allan sakarkostnað sem er þóknun skipaðs verjanda U-kk-ef A-kk-ef E-kk-ef lögmanns 84.320 krónur.

S-kvk-nf H-kvk-nf héraðsdómari kveður upp dóm þennan.

D ó m s o r ð :

Ákærði, A-kk-nf Þ-kk-nf H-kk-nf, sæti fangelsi í 12 mánuði.

Ákærði sæti upptöku á 3,54 g af kókaíni og 3,99 g af maríjúana.

Ákærði greiði Áfengis- og tóbaksverslun ríkisins 15.655 krónur ásamt vöxtum skv. 1. mgr. 8. gr. laga nr. 38/2001 frá 11. janúar 2017 en með dráttarvöxtum skv. 1. mgr. 6. gr. sömu laga, frá 19. júlí 2018 til greiðsludags.

Ákærði greiði G-kvk-þgf Á-kvk-þgf W-kvk-þgf 72.500 krónur ásamt vöxtum skv. 1. mgr. 8. gr. laga nr. 38/2001 frá 12. september 2017 en með dráttarvöxtum skv. 1. mgr. 6. gr. sömu laga, frá 19. júlí 2018 til greiðsludags.

Ákærði greiði málsvarnarþóknun skipaðs verjanda síns U-kk-ef A-kk-ef E-kk-ef lögmanns, 84.320 krónur.

S-kvk-nf H-kvk-nf (sign.)